stanford-oval/wikipedia huggingface dataset:
Christian Gottlob Neefe

Christian Gottlob Neefe
Christian Gottlob Neefe (5. helmikuuta 1748 – 28. tammikuuta 1789) oli saksalainen oopperasäveltäjä, kapellimestari ja Ludwig van Beethovenin opettaja. Hän syntyi Chemnitzissä Saksissa. Koulutuksensa Neefe hankki Leipzigin yliopistossa, jossa hän oli Johann Adam Hillerin oppilas. Hillerin opastuksessa hän kirjoitti ensimmäiset komediset oopperansa. Myöhemmin Neefestä tuli hoviurkuri Bonnissa ja Ludwig van Beethovenin opettaja, joka auttoi tätä ensimmäisissä sävellyksissään. Neefen parhaiten tunnettu sävellystyö on laulunäytelmä Adelheit von Veltheim vuodelta 1780. Hän kuoli Dessaussa vuonna 1789.
Eräitä teoksia

Der Dorfbarbier, Laulunäytelmä (Johann Adam Hillerin kanssa) 1771
Die Apotheke: Laulunäytelmä kahdella näytöksellä. Leipzig, 1771
Oden von Klopstock: Serenadi pianolle ja laululle. Flensburg 1776
Die Zigeuner: Laulunäytelmä 1777
Sophonisbe 1778
Adelheit von Veltheim: Laulunäytelmä neljällä näytöksellä. Leipzig, 1780
Kaksitoista pianosonaattia
Brooks Laich

| Brooks Laich |
| --- | --- |
 Brooks Laich vuonna 2009.
Henkilötiedot
Syntynyt: 23. kesäkuuta 1983 (ikä 41) Wawota, Saskatchewan, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  188 cm
Paino:  95 kg
Sarja:  NHL
Pelinumero:  21
Pelaajaura
Pääsarjaura:  2004–2018
Aik. seurat:  Ottawa Senators   Washington Capitals   Toronto Maple Leafs   Los Angeles Kings
NHL-varaus:  193. varaus, 2001 Ottawa Senators
| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Nova Scotia 2003 | jääkiekko |  |
Brooks Laich (s. 23. kesäkuuta 1983 Wawota, Saskatchewan, Kanada) on kanadalainen uransa lopettanut jääkiekkoilija. Laich edusti viimeisellä kaudellaan Los Angeles Kingsiä. Hän osaa pelata sekä keskellä että laidassa. Laichin vahvuuksiin kuuluu hyvin monipuolinen pelaaminen.
Ura

Laich siirtyi Saskatchewanin paikallisesta juniorisarjasta WHL-joukkue Moose Jaw Warriorsiin kaudeksi 2000–2001. Tulokaskauden jälkeen Ottawa Senators varasi hänet kesällä 2001 varaustilaisuuden 193:ntena pelaajana. Kolmannella WHL-kaudellaan Seattle Thunderbirdsissä Laich valittiin WHL:n läntisen konferenssin tähdistökentälliseen. Hän oli tehoilla 41+53=94 WHL:n pistepörssin viides.
Kaudeksi 2003–2004 Laich siirtyi Ottawa Senatorsin organisaatioon. Hän pelasi Senatorsissa vain yhden ottelun, kunnes Laich kaupattiin kesken kauden Washington Capitalsiin vaihdossa Peter Bondraan. Capitalsissa hän pelasi kauden aikana neljä ottelua, ja sai niissä yhden syöttöpisteen.
Kaudella 2005–2006 Laich pelasi tulokaskautensa NHL:ssä ja onnistui vakiinnuttamaan paikkansa vakituisessa kokoonpanossa. Hän teki 73 ottelussa tehot 7+14=21. Laich vahvisti keväällä 2006 myös farmijoukkue Hershey Bearsia, jossa hän voitti AHL:n mestaruuden, Calder Cupin. Kesällä 2008 Laich teki kolmivuotisen 6,1 miljoonan dollarin arvoisen jatkosopimuksen Capitalsiin. Hän teki kaudella 2009–2010 uuden henkilökohtaisen piste-ennätyksensä 25+34=59 ja oli joukkueensa viidenneksi paras pistemies.
Maajoukkue

Laich edusti Kanadaa vuoden 2010 MM-kilpailuissa. Hän on aiemmin pelannut myös alle 20-vuotiaiden MM-kilpailuissa vuonna 2003, jolloin Laich voitti hopeaa.
Aiheesta muualla

Wikimedia Commonsissa on kuvia tai muita tiedostoja aiheesta .
Brooks Laich Jatkoaika.comissa (Internet Archive)
Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish
Christian Clausen

Christian Clausen (s. 6. maaliskuuta 1955) on tanskalainen pankkiiri, joka toimi Nordea-konsernin toimitusjohtajana vuosina 2007–2015. Clausen valmistui ekonomiksi Kööpenhaminan yliopistosta 1978 ja hän työskenteli eri pankkien palveluksessa vuoteen 2000, jolloin hän siirtyi Nordealle sijoitusjohtajaksi. Clausen valittiin vuonna 2016 Nordean suurimman omistajan Sampo-konsernin hallituksen jäseneksi.
Cristian Clausenilla ja hänen vaimollaan Anettella on kaksi lasta, Christoffer ja Julie Clausen.
Charles Levadé

Charles-Gaston Levadé (3. tammikuuta 1869 Pariisi – 27. lokakuuta 1948 Cabourg) oli ranskalainen säveltäjä.
Levadésta tuli nuorena Richard Wagnerin musiikin ihailija. Hän pääsi Jules Massenet'n opiskelijaksi Pariisin konservatorioon ja sai vuonna 1899 Prix de Romen. Levadén teosten joukossa ovat oopperat Les hérétiques, La rôtisserie ja La peau de chagrin.
Aiheesta muualla

IMSLP: nuotteja
Charles McDowell

Charles Samuel McDowell, Jr. (17. lokakuuta 1871 – 22. toukokuuta 1943) oli yhdysvaltalainen poliitikko.
McDowell toimi Alabaman varakuvernöörinä 1923–1927. Heinäkuussa 1924 hän hoiti Alabaman kuvernöörin virkaa päivän ajan William W. Brandonin jätettyä osavaltion 21 päiväksi.
McDowell syntyi Eufaulassa, Alabamassa ja valmistui Alabaman yliopistosta. Hän oli lakimies ja toimi vuosina 1908–1912 Eufaulan pormestarina. Hänet valittiin Alabaman senaattiin vuonna 1918.
Charles McAvoy

| Charles McAvoy |
| --- | --- |

Henkilötiedot
Syntynyt: 21. joulukuuta 1997 (ikä 26) Long Beach, New York, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  94 kg
Seura
Seura:  Boston Bruins
Sarja:  NHL
Pelinumero:  73
Pelaajaura
Pääsarjaura:  2017–
Aik. seurat:  Boston Univ. (NCAA) Providence Bruins (AHL)
NHL-varaus:  14. varaus, 2016 Boston Bruins
McAvoy, 2017
Charles McAvoy (s. 21. joulukuuta 1997 Long Beach, New York) on yhdysvaltalainen jääkiekkoilija, joka edustaa NHL-liigassa pelaavaa Boston Bruinsia. Syyskuussa 2019 McAvoy teki kolmen vuoden jatkosopimuksen Bruinsin kanssa.
Chicago Sun-Times

| Chicago Sun-Times |
| --- | --- |


Lehtityyppi:  sanomalehti
Julkaisija:  Sun-Times Media Group
ISSN:  ISSN 1553-8478
Perustettu:  1948
Päätoimittaja:  Donald Hayner
Kotikunta:  Chicago
Kotimaa:   Yhdysvallat
Sivukoko:  Tabloidi
Ilmestymistiheys:  päivittäin
Kieli:  englanti
Aiheesta muualla
www.suntimes.com/
Chicago Sun-Timesin toimitus Chicagossa.
Chicago Sun-Times on yhdysvaltalainen sanomalehti, jota julkaistaan Chicagossa. Lehti on perustettu vuonna 1948 ja se ilmestyy päivittäin. Lehden päivittäinen levikki on 368 062 kappaletta ja sunnuntainumeron levikki 324 074.
Toinen Chicagossa ilmestyvä sanomalehti on Chicago Tribune.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (englanniksi)
Centrum (Malmö)

Centrum on kaupunginosa Ruotsin kolmanneksi suurimmassa kaupungissa Malmössä. Siellä asuu noin 38 200 ihmistä, ja se on pinta-alaltaan 15,35 neliökilometrin suuruinen. Kaupunginosaan sisältyy Malmön vanhakaupunki, ja se on myös yksi kaupungin satama-alueista. Kaupunginosan nähtävyyksiin lukeutuu Malmöhusin linna sekä pilvenpiirtäjä Turning Torso.
Osa-alueet

Davidshall
Ellstorp
Frihamnen
Gamla staden
Inre hamnen
Katrinelund
Lugnet
Malmöhus
Mellersta hamnen
Norra hamnen
Oljehamnen
Rådmansvången
Rörsjöstaden
Slussen
Sorgenfri industriområde
Spillepengen
Värnhem
Västra hamnen
Västra Sorgenfri
Östervärn
Östra hamnen
Aiheesta muualla

Wikimedia Commonsissa on kuvia tai muita tiedostoja aiheesta .
Malmö stad - Centrum (Arkistoitu – Internet Archive)
Daidalos (täsmennyssivu)

Daidalos (m.kreik. Δαίδαλος, lat. Daedalus) voi viitata seuraaviin:
Daidalos, hahmo kreikkalaisessa mytologiassa, kulttuuriheeros
Daidalos Sikyonlainen (400/300-luku eaa.), sikyonlainen kuvanveistäjä
Doidalsas, Doidalses tai Daidalos (200-luku eaa.), bithynialainen kuvanveistäjä
Daedalus, brittiläisen kemisti David E. H. Jonesin kolumnistina käyttämä nimimerkki
Daedalus, Kuun kraatteri
Daedalus, videopeliyritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Daidalos”, voi hakea sivunnimihaulla, laajalla sivunnimihaulla tai tekstihaulla.
Carolina cur

| Carolina cur> Avaintiedot |
| --- | --- |
Alkuperämaa:  Etelä-Carolina,  Yhdysvallat
Määrä:  Suomessa ei yhtään
Rodun syntyaika:  1998
Alkuperäinen käyttö:  oravan metsästys - puuhun ajava koira
Nykyinen käyttö:  metsästyskoira
Muita nimityksiä:  Parnell’s Carolina Cur
FCI-luokitus:  ei FCI-rotu
Ulkonäkö
Paino:  7–16 kg
Säkäkorkeus:  30,5–58,5
Väritys:  mikä tahansa
Carolina cur on yhdysvaltalainen koirarotu. Sitä ei ole tunnustanut roduksi yksikään merkittävämpi kenneljärjestö, mutta se on National Kennel Clubin ja United States Dog Registryn rekisteröimä.
Ulkonäkö

Carolina cur on ketterä ja hoikkarakenteinen. Kallo on litteä ja hieman kuonoa kohti kapeneva; kuono-osa on kalloa lyhyempi. Silmät ovat joko mustat tai ruskeat. Korvat ovat puolipystyt, keskipituiset, korkealle kiinnittyneet ja tyvestä leveät. Niska on keskipitkä ja hieman kaareutuva. Rintakehä on syvä. Runko on hieman korkeuttaan pidempi; selkä keskipitkä ja tasainen. Vatsaviiva on kohtalaisesti nouseva. Raajat ovat lihaksikkaat, käpälät pyöreät, tiiviit, kaarevat ja joko pienet tai keskikokoiset. Häntä on alas kiinnittynyt ja korkeintaan kolme neljäsosaa normaalista hännänpituudesta – joko synnynnäisen töpöhännän tai typistämisen vuoksi. Säkäkorkeus vaihtelee 30,5–58,5 cm:n ja paino 7–16 kg:n välillä. Karvapeite on lyhyt ja laadultaan joko sileä tai karkea. Kaikki värit ja väriyhdistelmät sallitaan; musta valkoisin merkein on kuitenkin toivotuin.
Luonne ja käyttäytyminen

Carolina cur on hyvin älykäs ja helppo kouluttaa, mutta työskennellessään nopea ja kovaluonteinen. Sen kanssa metsästäminen aloitetaan jo varhaisella iällä, ja sillä on vahva puuhunajamistaipumus. Yleensä se metsästää pää ylhäällä, mutta sillä on myös taipumusta jäljestämiseen. Riistaa jäljittäessä se on hiljainen, mutta käyttää ääntä riistan ollessa puussa.
Alkuperä

Rodun kehitti James Parnell Etelä-Carolinan Hartsvillestä. Hänen päämääränään oli jalostaa koira, joka muistuttaisi stephens curia mutta olisi tätä pienikokoisempi ja luonnostaan töpöhäntäinen. Vuonna 1998 hän risteytti keskenään stephens cur -nartun ja mountain feist -uroksen, ja tuloksena oli nykyinen carolina cur. Rotu kuuluu amerikkalaisiin ns. puuhun ajaviin koiriin (treeing dogs), ja se kehitettiin erityisesti oravien metsästykseen.
Rotu on edelleen harvalukuinen ja sitä tapaa lähinnä Yhdysvaltojen eteläosissa. Sen suosio on kuitenkin kasvamassa.
Daidalos Sikyonlainen

| Daidalos> Δαίδαλος.Henkilötiedot |
| --- | --- |
Syntynyt: 400-luku eaa. Sikyon
Kuollut: 300-luku eaa.
Taiteilija
Aktiivisena:  400/300-luku eaa.
Ala:  kuvanveistäjä
Taidesuuntaus:  klassinen kuvanveisto
Daidalos Sikyonlainen (m.kreik. Δαίδαλος, Daidalos, lat. Daedalus) oli antiikin kreikkalainen kuvanveistäjä, joka edusti klassisen kauden kuvanveistoa. Hän oli kotoisin Sikyonista ja toimi suunnilleen 400- ja 300-lukujen eaa. taitteessa.
Daidalos oli Patrokleen poika ja oppilas. Hänen ajoituksensa tunnetaan Plinius vanhemmalta, joka sijoitti hänet 95. olympiadin aikaan eli vuoteen 400 eaa. Daidalos teki pronssiveistoksia, ja muun muassa veistoksen, jonka elisläiset sijoittivat Olympian lehtoon voitettuaan spartalaiset vuosien 401–399 eaa. sodassa. Tämän lisäksi Daidalos teki useita urheilijoita esittäneitä patsaita ja muita töitä.
City Car Driving

| City Car Driving |
| --- | --- |

Jakelija:  Steam
Julkaistu:  2016
Lajityyppi:  kulkuneuvosimulaattori
Pelimuoto:  yksinpeli
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
City Car Driving on vuonna 2007 venäläisen Forward Developmentin kehittämä ajopeli Microsoft Windows -alustalle. Pelin autovalikoimaan kuuluu (Lada Samara, Toyota Corolla ja muita henkilöautoja, sekä rekka- ja pakettiautoja), joita saa avattua suorittamalla erilaisia tehtäviä, joko vanhassa tai uudessa kaupungissa.
City Car Driving Steam Edition julkaistiin Steam-jakoalustalle vuonna 2016. Steam versiossa City Car Driving suo mahdollisuuden ladata autoja Steam Workshopista.
Peli tunnetaan ajalleen realistisista liikenneturvallisuus-standardeista, ja se kuvastaa modernia autoilukokemusta. City Car Driving tukee useita peliohjaimia, joista suosituin on ratti- ja poljin-ohjaus. Pelissä on myös VR-tuki.
Peli on saatavilla 17 eri kielellä, josta yksi on suomen kieli.
Aiheesta muualla

Car Driving Steamissa
Chris Dudley

Chris Dudley
Christen Guilford "Chris" Dudley (s. 22. helmikuuta 1965) on entinen yhdysvaltalainen koripalloilija. Hän sai NBA-varauksensa 1987 ja pelasi ammattilaisena siitä aina vuoteen 2003. Seuroina olivat Cleveland Cavaliers, New Jersey Nets, Portland Trail Blazers, New York Knicks ja Phoenix Suns.
Dudley sai NBA:n J. Walter Kennedy Citizenship Awardin vuonna 1996.
Dudley syntyi Stamfordissa, Connecticutissa, ja valmistui Yalen yliopistosta. Hänen isoisänsä Guilford Dudley toimi aikoinaan suurlähettiläänä Tanskaan. Hänellä todettiin 16-vuotiaana tyypin 1 diabetes.
Charlotte Dacre

| Charlotte Dacre> Charlotte King |
| --- | --- |
 Kuva vuonna 1811 julkaistusta kirjasta.
Henkilötiedot
Syntynyt: 1771 tai 1772
Kuollut: 7. marraskuuta 1825 (ikä 52–54)
Kansalaisuus:  Yhdistynyt kuningaskunta
Ammatti:  kirjailija, lauluntekijä
Puoliso:  Nicholas Byrne
Kirjailija
Salanimi: Rosa Matilda
Äidinkieli: englanti
Tyylilajit:  goottilainen romaani
Aiheet:  kauhu, erotiikka, politiikka
Kirjallinen suuntaus: romantiikka
Esikoisteos:  Hours of Solitude (1805)
Pääteokset:  Zofloya, or the Mor (1806)
Aiheesta muualla
Löydä lisää kirjailijoitaKirjallisuuden teemasivulta
Charlotte Dacre (os. King, myöh. Byrne, noin 1772 – 7. marraskuuta 1825) oli englantilainen kauhukirjailija, runoilija, journalisti ja lauluntekijä. Hänet tunnetaan goottilaisista romaaneistaan.
Elämäkerta

Charlotte Kingin tarkkaa syntymäpäivää ei tiedetä. Hänen isänsä oli juutalaistaustainen rahanlainaaja Jonathan King (s. Jacob Rey) ja äitinsä tämän ensimmäinen vaimo Deborah Lara. Charlotte ja hänen siskonsa Sophia King saivat hyvän koulutuksen ja matkustelivat nuoruudessaan paljon, ja molemmista tuli myöhemmin kauhukirjailijoita. Todennäköisesti siskokset saivat vaikutteita radikaali Robert Merryltä ja tämän ympärille syntyneeltä runoilijapiiri Della Cruscansilta.
1790-luvulla King alkoi kirjoitella Morning Heraldiin salanimellä Rosa Matilda. Vuonna 1798 Kingin sisarukset julkaisivat runokokoelman Trifles from Helicon, jossa esittivät julkisen kiitoksen isänsä tarjoamasta koulutuksesta ja puolustivat tätä prostituoitujen esittämiltä väkivaltasyytöksiltä. Vuonna 1805 ilmestyivät runokokoelma Hours of Solitude ja goottilainen romaani The Confessions of the Nun of St. Omer. Seuraavana vuonna Dacre julkaisi tunnetuimman romaaninsa Zofloya, or the Mor. Romaaneissaan hän omaksui taiteilijanimen Charlotte Dacre. Hän sävelsi myös balladeja ja tuli niiden tekijänä suosituksi.
Vuonna 1815 Dacre avioitui Morning Postin toimittajan Nicholas Byrnen kanssa. Dacre alkoi kirjoittaa lehteen vanhalla nimimerkillään Rosa Matilda ja tuli tunnetuksi whigien, radikaalien ja Napoleonin kiihkeänä vastustajana. Vuonna 1809 Lordi Byron pilkkasi Dacrea satiirissaan English Bards and Scotch Reviewers ja kuvasi tämän hurskastelevan ruikuttajan arkkityypiksi.
Dacre kuoli marraskuussa 1825 pitkän sairauden päätteeksi.
Tuotanto

Dacre tunnetaan parhaiten goottilaisista romaaneistaan. Niissä on nähty vaikutteita Matthew Lewisin Munkista ja Mary Wollstonecraftin ajatuksista. Dacren suosituin romaani Zofloya (1806) muistuttaa Munkkia mutta on kerrottu naisen näkökulmasta. Teoksessa on eroottisia aineksia ja se innoitti Percy Shelleyn varhaista kirjoitelmaa Zastrozzi (1810). Hän oli arvostettu ja laajalti luettu kirjailija.
Runoissaan Dacre ilmaisi voimakasta mutta tukahdutettua toivekkuutta ja halua, ja niiden huhuttiin innoittaneen Lordi Byronin esikoiskokoelmaa Hours of Idleness (1809). Hakuteos The Poetical Register (1811) sen sijaan suhtautui Rosa Matildan runoihin kielteisesti ja katsoi niiden heijastavan ”valitettavia puutteita maussa ja arvostelukyvyssä”.
Dacren varhaisten teosten maailmankuva on liberaali ja radikaali, mutta 1800-luvun ensikymmenen puolivälissä hänen kirjoituksiinsa alkoi ilmestyä konservatiivisia ja vastavallankumouksellisia näkemyksiä. Avioliittonsa myötä Dacre omaksui lopullisesti radikalisminvastaisen ja järjestäytyneeseen uskontoon myönteisesti suhtautuvan maailmankatsomuksen. Valistukseen hän suhtautui varautuneesti mutta ylisti Yrjö IV:ttä ja omisti tälle rapsodian George the Fourth (1822).
Monissa romaaneissaan Dacre kuvaa isäänsä ja tämän rakastajattaria pisteliääseen sävyyn. Jonathan King oli hylännyt Dacren juutalaisen äidin ja asettunut elämään Lady Lanesborough’n kanssa, mikä järkytti Dacrea ja osaltaan vaikutti hänen maailmankuvansa muutokseen.
Teoksia

Trifles of Helicon (runokokoelma, 1798, kirjoitettu Sophia Kingin kanssa)
Hours of Solitude (runokokoelma, 1805)
Confessions of the Nun of St. Omer (romaani, 1805)
Zofloya (romaani, 1806)
The Libertine (romaani, 1807)
The Passions (romaani, 1811)
George the Fourth (runo, 1822)
Carolina Pihelgas

| Carolina Pihelgas |
| --- | --- |
 Carolina Pihelgas ensimmäisenä Maailman runouden päivänä Tallinnan keskuskirjastossa 21. maaliskuuta 2014.
Henkilötiedot
Syntynyt: 1986 (ikä 37–38) Tartto, Viro
Kansalaisuus:  virolainen
Ammatti:  runoilija, toimittaja
Kirjailija
Äidinkieli: viro
Tuotannon kieli: viro
Aiheesta muualla
Löydä lisää kirjailijoitaKirjallisuuden teemasivulta
Carolina Pihelgas (s. 1986 Tartto, Viro) on virolainen runoilija ja toimittaja.
Pihelgas on opiskellut Tarton yliopistossa uskontotiedettä ja antropologiaa. Hän on nuorten kirjallisuuslehden Värske Rõhkin runoustoimittaja sekä käännösrunouslehti Ninnikun toimittaja.
Teokset

Sõrmemuster 2006
Metsas algavad hääled 2010
Õnnekangestus 2011
Kiri kodust 2014
Pimeduse pisiasjad 2017
Palkinnot ja tunnustukset

Gustav Suitsin runouspalkinto 2012
Aiheesta muualla

Carolina Pihelgasin runosuomennoksia, suom. Anniina Ljokkoi, (Arkistoitu – Internet Archive) Nippernaati
Carolina Pihelgase ja Hasso Krulli luuletõlke blogi (viroksi)
Bugi Fiction

| Bugi Fiction  - Legenda sormuksesta |
| --- | --- |

Ohjaaja:  Markus Staaf
Käsikirjoittaja:  Markus Staaf Aki Hahto Heidi Hakala Marko Perälä
Tuottaja:  Markus Staaf Lars Backlund
Kuvaaja:  Markus Staaf
Pääosat:  Aki Hahto Ilkka Aro Annina Imppola Marko Perälä
Valmistustiedot
Valmistusmaa:  Suomi
Tuotantoyhtiö:  Bad Egg Films Future Film (julkaisu)
Ensi-ilta:  2003
Kesto:  74 min (DVD-versio) 85 min (ensi-ilta versio)
Alkuperäiskieli:  englanti venäjä
Budjetti:  noin 10 000 €
Aiheesta muualla
IMDb 
Elonet
Infobox OKVirheellinen NIMI-arvo: 
Bugi Fiction: Legenda sormuksesta on vuonna 2003 valmistunut vaasalaisen Bad Egg Filmsin tekemä toimintakomedia. Elokuva on kuvattu osittain Lontoossa.
Juoni

Legendan mukaan aikojen alussa luotiin suuria voimia omaava rengas, joka kulki vuosisatoja saman suvun edustajalta toiselle. Renkaalla on monta käyttötarkoitusta, niin ylä- kuin alapäässä ja siksi suku on vaalinut sitä huolellisesti. Jotkut viisaammat ihmiset ovat kutsuneet tätä rengasta jopa sormukseksi. Nyt sormus on kuitenkin kadonnut ja sitä lähtee etsimään suvun tuorein edustaja, lontoolainen John Bugilanca. Tutkimukset johtavat yllättäen Suomeen, jonne John kauhukseen joutuu myös matkustamaan. Edessä on uskomaton seikkailu, jossa tarvitaan nopeita refleksejä, joustavia luita ja kunnollista libidoa. Vastaansa Bugilanca saa nimittäin venäjän mafiosoja, suomalaisia naisia, ninjoja ja muita hahmoja, jotka saavat normaalin ihmisen tuhrimaan housuunsa. Tarunomainen elokuva hyvän ja pahan taistelusta, ystävyydestä, seksistä ja tarpeettomasta väkivallasta vie katsojan maailmaan, jolle mielikuvituskaan ei vedä vertoja.
Rooleissa

| 0 | 1 | 2 |
| --- | --- | --- |
|   Aki Hahto   | … |   John Bugilanca   |
|   Ilkka Aro   | … |   Sal Cabone   |
|   Annina Imppola   | … |   Nainen   |
|   Marko Perälä   | … |   Needlehead   |
|   Lasse Pehkonen   | … |   Houston   |
|   Juha Väisänen   | … |   Freud   |
|   Kai Hahto   | … |   Albert von Bugilanca   |
|   Johannes Lahtela   | … |   Captain Weener   |
|   Taava Hakala   | … |   Tatjana Cabone   |
|   Niklas Österholm   | … |   Kiinalainen munkkipappi   |
|   Sami Wikman   | … |   Jumala   |
|   Bobi Staaf   | … |   Gandalf the Wicked   |
Tuotantoryhmä

| --- | --- |
Ohjaus: Markus Staaf
Käsikirjoitus: Markus Staaf, Aki Hahto, Heidi Hakala, Marko Perälä
Apulaisohjaaja: Aki Hahto
Kuvaus: Markus Staaf
Maskeeraus: Markus Staaf, Marko Perälä
Leikkaus: Markus Staaf
Erikoistehosteet: Markus Staaf, Joakim Finholm
Tunnusmusiikki: The Boogies
Musiikki: Kai Hahto, Aki Hahto, Markus Staaf
Tuottaja: Markus Staaf, Lars Backlund
Tuotantoyhtiö: Bad Egg Films Ky
Elokuvan levitys: Future Film Oy
Esitykset

Elokuva on esitetty 9. ja 14. huhtikuuta 2003 Wasa Palatsissa Vaasassa. Kyseessä oli elokuvan alkuperäisen 85-minuuttisen version ainoat julkiset esitykset. Elokuva esitettiin myös Norjan Trondheimissa, Midt-Nordisk Film Festival:lla 30. lokakuuta 2004.
DVD-julkaisu

Suomessa Bugi Fiction julkaistiin myynti- ja vuokra-DVD:nä 13. helmikuuta 2004. Julkaisijana toimi Future Film.
| Kansikuva | Kuvafomaatti | Ääniraita | Tekstitys | Lisämateriaali |
| --- | --- | --- | --- | --- |
|  | 16:9 Anamorfinen   Widescreen 2.35:1 | englanti   venäjä -   Dolby Digital 5.1 | suomi   englanti   ruotsi |  Näin Tehtiin Bugi Fiction -dokumentti  Dokumentti kivusta  The School of Shaolin Egg dokumentti  Multiangle tappelukohtaus  Soundtrack listening  Musiikkivideo  Poistettuja kohtauksia  Pilalle menneitä otoksia  3 Bugi Fiction traileria, Frankenström trailer, Maanantai trailer  Valokuva Galleria  Audiokommenttiraita suomeksi  Audiokommenttiraita englanniksi |
Cmx (täsmennyssivu)

Cmx voi tarkoittaa:
CMX, suomalainen rockyhtye
CMX, CMX-yhtyeen julkaisema DVD
CMX, sarjakuva
CMX, tiedostomuoto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cmx”, voi hakea sivunnimihaulla, laajalla sivunnimihaulla tai tekstihaulla.
Charlesjoki

Charlesjoen ylittävä, Bostonin ja Cambridgen yhdistävä silta, Longfellow Bridge
Charlesjoki on Massachusettsin osavaltion itäisissä osissa Yhdysvalloissa sijaitseva joki. Se saa alkunsa Hopkintonista Middlesexin piirikunnan eteläisistä osista ja laskee Bostonin satamaan. Charlesjoen pituus on hieman yli 130 kilometriä, joten se on pisin kokonaan Massachusettsin osavaltion rajojen sisällä virtaava joki.
Charlesjoen valuma-alue on 795 neliökilometriä, josta yli 78 neliökilometriä on kosteikkoa. Kosteikossa esiintyy harvinaisia kasvilajeja, kuten appalakkienalppiruusu, arethusa bulbosa ja bolboschoenus fluviatilis. Eläinlajeista siellä esiintyvät muiden muassa koirasalamanteri ja pisarakilpikonna. Charlesjoen Bostonin satamaa lähellä sijaitseva alue on padottu, mutta yhteys satamaan on rakennettu suluilla. 1800-luvun puolessavälissä suuri osa joensuun soisesta alueesta eli Back Baysta täytettiin. Osassa tästä maa-alueesta sijaitsee Bostonin Charlesbank Park. Joella alettiin vuonna 1965 järjestää joka syksy kaksipäiväistä soututapahtuma The Head of the Charlesia.